**Obrazloženje nacrta prijedloga I. Izmjena i dopuna Programa građenja objekata i uređaja**

**komunalne infrastrukture na području Grada Ivanca za 2020. godinu**

Program građenja objekata i uređaja komunalne infrastrukture provodi Upravni odjel za urbanizam, komunalne poslove i zaštitu okoliša.

Program obuhvaća aktivnosti vezane uz zajednička ulaganja u projekte infrastrukture s komunalnim i trgovačkim društvima, od kojih se posebno ističu javne površine, prometnice i prometne površine, javna rasvjeta, objekti za gospodarenje komunalnim otpadom.

Ovim se Izmjenama i dopunama Programa građenja objekata i uređaja komunalne infrastrukture za 2020. godinu ukupno planirani rashodi i izdaci za izvršenje Programa povećavaju za iznos od **877.000,00** kuna i iznose **13.771.000,00** kuna, a u nastavku se daje prikaz kapitalnih projekata sa aktivnostima za ostvarenje projekata i Programa, te pripadajućim obrazloženjima.

1. **JAVNE POVRŠINE**

**Kapitalni projekt: Gradnja i uređenje dječjih igrališta**

Cilj projekta je dugoročnim ulaganjem u gradnju i uređenje dječjih igrališta na čitavom području Grada Ivanca omogućiti jednake uvjete za bavljenje sportom, okupljanje i održavanje lokalnih manifestacija i slično.

Zakonska osnova

- Zakon o prostornom uređenju (NN 153/13, 65/17),

- Zakon o gradnji (NN 153/13, 20/17),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Izmjene:

1. Uređenje dječjih igrališta na području Grada Ivanca: U skladu sa provedenim postupcima javne nabave i procjene troškova do kraja godine, umanjuju se stavke za izradu projektne dokumentacije, izgradnju i opremanje dječjih igrališta (dječje igračke).

**Kapitalni projekt: Gradnja i uređenje trgova i parkova**

Cilj projekta je stvaranje pješačke zone u samom centru Ivanca u etapama, sukladno financijskim mogućnostima, što će doprinijeti većoj urbanizaciji grada, te uređenje trgova i parkova.

Zakonska osnova

- Zakon o prostornom uređenju (NN 153/13, 65/17),

- Zakon o gradnji (NN 153/13, 20/17),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Izmjene:

2.1. Glavni gradski park: sukladno izrađenoj projektnoj dokumentaciji i procjeni troškova, umanjuje se stavka uređenja parka, a zbog potrebe odvojenog financijskog praćenja zasebno se prikazuju stavke izrade projektne dokumentacije, nadzora te nastavka projekta očuvanja genoma ivanečke lipe, a koje su bile planirane u sklopu prethodne jedne stavke uređenja parka.

2.2. Glavni gradski trg: u skladu s procjenama povećava se stavka izrade projektne dokumentacije i pripremnih radova, dok se privremeno odustaje od stavke otkupa zemljišta.

**Kapitalni projekt: Gradnja i uređenje groblja**

Cilj projekta je pravovremenim ulaganjem u dogradnju i poboljšanje standarda postojećih groblja očuvati zatečenu lokalnu arhitekturu, te stvaranje pretpostavki za dugoročno održiv razvoj i uređenje groblja, kao i stvaranje preduvjeta za širenje uz poštivanje značajki pojedinog groblja, a posebice na novom gradskom groblju u Ivancu, zbog svojeg značaja i veličine.

Zakonska osnova

- Zakon o grobljima (NN 19/98, 50/12),

- Pravilnik o grobljima (NN 99/02),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Izmjene:

3.1. Gradnja i uređenje groblja Ivanec – zbog potrebe planiranja proširenja groblja privremeno se odustaje od izvođenja radova na uređenju groblja, a uvode se nove stavke izrade projektne dokumentacije i otkupa zemljišta.

3.2. Gradnja i uređenje groblja Radovan, Margečan, Prigorec – zbog potrebe planiranja proširenja groblja privremeno se odustaje od izvođenja radova na uređenju groblja, a uvodi se nova stavka izrade projektne dokumentacije.

1. **PROMETNICE I PROMETNE POVRŠINE**

**Kapitalni projekt: Izgradnja i rekonstrukcija prometnica, prometnih površina i nogostupa**

Cilj projekta je usklađenim investicijskim zahvatima s naglaskom na izgradnju prometnica s nužnom pratećom infrastrukturom osigurati proširenje prometne mreže i pripadnih javnih prometnih površina, podići prometni standard i sigurnost.

Zakonska osnova

- Zakon o prostornom uređenju (NN 153/13, 65/17),

- Zakon o gradnji (NN 153/13, 20/17),

- Zakon o cestama (NN 84/11, 22/13, 54/13, 148/13 i 92/14),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Izmjene:

1. Stavka oborinske odvodnje uz ŽC 2101 u Bedencu uvećava se zbog povećanja vanjskih izvora financiranja za dovršetak radova koji se izvode prema sporazumu sa ŽUC-om.

1.2.2. Stavka uređenja autobusnih stajališta smanjuje se na iznos troškova nakon izrade projektne dokumentacije za uređenje stajališta u Seljancu.

1.3. Stavka sanacije klizišta povećava se na iznos preostalog dijela troškova na sanaciji klizišta u Salinovcu, te troškovima sanacije klizišta u Pecama i Prigorcu, kao i pripadajućih troškova stručngo nadzora i izrade potrebne projektne dokumentacije.

1.4. Privremeno se odustaje od stavke parkirališta – groblje Ivanec, za koju je ishođena Lokacijska dozvola.

1.5. Stavka proširenja ul. A. Cesarca povećava se na procijenjeni iznos otkupa zemljišta i izrade projektne dokumentacije.

1.6. Stavka rekonstrukcije E. Kumičića u Ivancu smanjuje se na iznos troškova izrade projektne dokumentacije sukladno zaključenom ugovoru, te procjeni troškova radova.

1.9. Stavka gradnje nogostupa u Novoj ulici u Ivancu povećava su sukladno realiziranim troškovima radova i zaključenih ugovora.

1.11. Zbog potrebe kvalitetnije prometne signalizacije za poslovne subjekte na državnoj i županijskoj cesti u Ivancu, planirana je stavka izrade projektne dokumentacije i postave nove prometne signalizacije.

**Kapitalni projekt: Modernizacija-asfaltiranje nerazvrstanih cesta**

Cilj projekta je modernizacijom nerazvrstanih cesta podići prometne standarde i sigurnost u svim naseljima, proširiti prometnu mrežu, te dugoročno smanjiti troškove održavanja.

Zakonska osnova

- Zakon o prostornom uređenju (NN 153/13, 65/17),

- Zakon o gradnji (NN 153/13, 20/17),

- Zakon o cestama (N.N. 84/11, 22/13, 54/13, 148/13 i 92/14),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Izmjene:

1. Stavka modernizacije nerazvrstanih cesta povećava se na vrijednost ugovorenih i procijenjenih troškova preostalih zahvata na asfaltiranju nerazvrstanih cesta na usponima koje je hitno potrebno osposobiti zbog oštećenja uslijed oborina.
2. **JAVNA RASVJETA**

**Kapitalni projekt: Javna rasvjeta**

Cilj projekta je smanjivanje troškova javne rasvjete kroz stalna ulaganja u obnovu i zamjenu postojeće javne rasvjete novim štedljivim rasvjetnim tijelima, te izdvajanje objekata i uređaja za upravljanje javnom rasvjetom iz trafostanica, kako bi se stekli uvjeti samostalnog upravljanja javnom rasvjetom. Novom zakonskom regulativom propisane su mjere zaštite od nepotrebnih, nekorisnih ili štetnih emisija svjetlosti u prostor u zoni i izvan zone koju je potrebno osvijetliti te mjere zaštite noćnog neba od prekomjernog osvjetljenja, što ovaj projekt čini još važnijim u zaštiti okoliša.

Zakonska osnova

- Zakon o zaštiti okoliša (NN. 80/13,153/13, 78/15),

- Zakon o zaštiti od svjetlosnog onečišćenja (NN 114/11),

- Zakon o komunalnom gospodarstvu (NN 68/18),

- drugi zakoni, pravilnici, uredbe i drugi podzakonski akti, te gradske odluke.

Izmjene:

1. Stavka rasvjete u ul. P. Preradovića umanjuje se na iznos zaključenih ugovora.

2. Stavka javne rasvjete u gradskom parku umanjuje se na iznos troškova polaganja podzemnih instalacija u zoni planiranih radova na stazama u parku.

4. Zbog planiranih radova na rekonstrukciji NN mreže u ulici V. Nazora u Ivancu od strane HEP-a, koja će se izvesti podzemnim instalacijama, potrebno je izvesti i novu javnu rasvjetu.

1. **PROGRAM GRADNJE GRAĐEVINA ZA GOSPODARENJE KOMUNALNIM OTPADOM**

**Kapitalni projekt: Program gradnje građevina za gospodarenje komunalnim otpadom**

Cilj projekta je sanacija odlagališta komunalnog otpada „Jerovec“, i smanjivanje negativnog utjecaja na okoliš koji ima odlagalište, te gradnjom objekata za gospodarenje komunalnim otpadom istovremeno podizanje kvalitete života u okolnim naseljima i smanjenja količina otpada.

Zakonska osnova

- Zakon o zaštiti okoliša (NN. 80/13,153/13, 78/15),

- Zakon o zaštiti prirode (NN. 70/05, 139/08, 57/11),

- Zakon o održivom gospodarenju otpadom (NN. 94/13),

- Zakon o komunalnom gospodarstvu (NN 26/03, 82/04, 110/,04, 178/04, 38/09, 79/09, 49/11, 144/12, 147/14),

- drugi zakoni, pravilnici, uredbe i drugi podzakonski akti, te gradske odluke.

Izmjene:

2. Stavka objekata za gospodarenje otpadom – reciklažno dvorište građevinskog otpada umanjuje se na iznos troškova procijenjenih do kraja godine.

3. Zbog potrebe prijave na natječaj planirana je nova stavka izrade projektne dokumentacije za reciklažno dvorište u Ivancu.

**6. JAVNA VODOOPSKRBA**

**Kapitalni projekt: Program gradnje komunalnih vodnih građevina**

Cilj projekta je zaštita okoliša gradnjom i uređenjem objekata javne vodoopskrbe, a naročito gradnja transportnih cjevovoda, crpnih stanica, vodosprema, kao i ostale aktivnosti na javnoj vodoopskrbi.

Zakonska osnova

- Zakon o zaštiti okoliša (NN. 80/13,153/13, 78/15),

- Zakon o zaštiti prirode (NN. 70/05, 139/08, 57/11),

- Zakon o komunalnom gospodarstvu (NN 68/18),

- Zakon o vodama (NN 153/09, 63/11, 130/11, 56/13, 14/14, 46/18),

- Zakon o financiranju vodnoga gospodarstva (NN 153/09, 90/11, 56/13, 154/14, 119/15, 120/16, 127/17, 66/19),

- drugi zakoni, pravilnici, uredbe i drugi podzakonski akti, te gradske odluke.

Izmjene:

1. Zbog potrebe izgradnje dovodnog cjevovoda u naselju Ribić Breg planira se stavka financiranja dijela radova.

Ukupni financijski plan Programa građenja objekata i uređaja komunalne infrastrukture za 2020. godinu povećava se na iznos od 13.771.000,00 kn, a odnosi se na gradnju objekata i uređaja komunalne infrastrukture, kao i izradu potrebne projektne dokumentacije, otkupa zemljišta i drugih aktivnosti neophodnih za izvršenje Programa.

**Upravni odjel za urbanizam,**

**komunalne poslove i zaštitu okoliša**